5. ΒΑΣΙΛΙΚΟΝ ΔΙΑΤΑΓΜΑ της 15 Δεκ. 1923/21 Ιαν. 1924 Περί εκτελέσεως του από 17 Ιουλ. 1923 Ν.Δ/τος. Έχοντες υπό όψει τας διατάξεις του από 17 Ιουλ. 1923 Ν.Δ/τος «περί σχεδίων πόλεων», απεφασίσαμεν και διατάσσομεν: Άρθρ.1.-1.Το ονοματεπώνυμον, η διεύθυνσις και η επαγγελματική ειδικότης (αρχιτέκτων, μηχανικός, εμπειροτέχνης κλπ.) του κατά το άρθρ. 55 του ανωτέρω Ν.Δ/τος αναλαμβάνοντος την εποπτείαν της εκτελέσεως εργασιών δομήσεως καθορίζονται απαραιτήτως εν τη σχετική προς χορήγησιν της δια την  Σελ. 272(α) Τεύχος 708-Σελ. 60 εκτέλεσιν των εργασιών τούτων απαιτουμένης αδείας αιτήσει. Τα αυτά στοιχεία περιλαμβάνονται και εν τη κατά το ίδιον άρθρ. 55 δηλώσει του αναλαμβάνοντος την ως άνω εποπτείαν. 2.Εάν οι αναλαμβάνοντες την εποπτείαν εκτελέσεως έργου τινός εισί πλειότεροι του ενός, έκαστος τούτων οφείλει να ορίζη εν τη κατά τα ανωτέρω δηλώσει του σαφώς τας εργασίας, την επίβλεψιν των οποίων αναλαμβάνει. Εν τη περιπτώσει ταύτη η αρμοδία επί της χορηγήσεως της δια την εκτέλεσιν των άνω εργασιών αναγκαιούσης αδείας υπηρεσίας, καθορίζει εγγράφως τας ευθύνας εκάστου αναλόγως της φύσεως των εργασιών, ων την επίβλεψιν ούτος αναλαμβάνει. Πάντως ο αναλαμβάνων την επίβλεψιν της αρχιτεκτονικής και κτιριολογικής διατάξεως της οικοδομής είναι υπεύθυνος δια την εφαρμογήν του σχεδίου και την τήρησιν των υπό της υγιεινής και αισθητικής επιβαλλομένων περιορισμών και των λοιπών όρων, υφ’ ους εχορηγήθη η σχετική άδεια, ο δε αναλαμβάνων την επίβλεψιν της δομήσεως των μεταλλικών και εκ μεταλλοπαγούς σκυροκονιάματος ή και εξ άλλων υλικών μερών της οικοδομής είναι υπεύθυνος δια την στερεότητα αυτών. 23.Δ.α.5 Σχέδια Πόλεων Άρθρ.2.-1.Ο αναλαμβάνων την εποπτείαν εργασιών δομήσεως οφείλει μετά την αποπεράτωσιν αυτών να αναφέρη τούτο εγγράφως εις την χορηγήσασαν την σχετικήν άδειαν υπηρεσίαν, ήτις οφείλει να προβαίνη τότε εις τον έλεγχον των συντελεσθεισών εργασιών. 2.Εάν ο αναλαμβάνων την εποπτείαν μέρους μόνον των προς κατασκευήν έργου τινός απαιτουμένων εργασιών, δεν αναφέρη εγγράφως εις την αρμοδίαν υπηρεσίαν την τυχόν έναρξιν εκτελέσεως των υπολοίπων εργασιών, ή δεν καθορίση τον αναλαμβάνοντα την εποπτείαν αυτών, θεωρείται αυτοδικαίως ως αποδεχόμενος την εποπτείαν και των τελευταίων τούτων εργασιών. Άρθρ.3.-1.Ο αναλαμβάνων την εποπτείαν εργασιών δομήσεως θεωρείται ως απέχων της υπ’ αυτού αναληφθείσης εποπτείας και απαλλασσόμενος των εκ του νόμου ευθυνών του κατά την εφεξής συνέχισιν των εργασιών, μόνον εάν δηλώση τούτο ο ίδιος εγγράφως προς την αρμοδίαν επί της χορηγήσεως των δια την εκτέλεσιν εργασιών δομήσεως απαιτουμένων αδειών υπηρεσίαν τρεις τουλάχιστον ημέρας πριν ή απόσχη της εποπτείας ταύτης πραγματικώς. Ο αιτήσας την άδειαν προς εκτέλεσιν των ανωτέρω εργασιών οφείλει ίνα εντός των τριών τούτων, προ της πραγματικής αποχής του αναλαβόντος την εποπτείαν, ημερών προβή εις την αντικατάστασιν αυτού. Δια την τοιαύτην αντικατάστασιν πρέπει να υποβληθή σχετική αίτησις του εκτελούντος τα έργα και δήλωσις του αντικαταστάτου περιλαμβάνουσα τα εν άρθρ. 1 αναφερόμενα στοιχεία. Παρελθούσης απράκτου της ανωτέρω τριημέρου προθεσμίας, ο εκτελών τα έργα οφείλει μέχρι του καθορισμού του ως άνω αντικαταστάτου να διακόψη ταύτα, άλλως εφαρμόζονται κατ’ αυτού αι σχετικαί διατάξεις του νόμου. 2.Εάν ο αναλαβών την εποπτείαν του έργου απόσχη ταύτης λόγω ασθενείας ή ετέρας ανωτέρας βίας και δεν συμμορφωθή προς τας διατάξεις της προηγουμένης παραγράφου, θεωρείται απέχων της εποπτείας και απαλλασσόμενος των σχετικών εκ του νόμου ευθυνών του κατά την από της πραγματικής του αποχής περαιτέρω συνέχισιν των εργασιών, μόνον εάν πιστοποιήση δεόντως ενώπιον του δικαστηρίου ότι η ασθένεια ή η ανωτέρα βία κατέστησαν αδύνατον την υποβολήν της περί ης η προηγουμένη παράγραφος δηλώσεως. Εν τη περιπτώσει όμως ταύτη ο εκτελών τα έργα οφείλει ίνα εντός πέντε ημερών από της πραγματικής αποχής του ανωτέρω, και εφ’ όσον ούτος δεν ορίζει συμφώνως ταις διατάξεσι της επομένης παραγράφου αναπληρωτήν του, προβαίνη εις την αντικατάστασιν αυτού κατ’ εφαρμογήν των ανωτέρω διατάξεων. 3.Ο αναλαμβάνων την εποπτείαν της εκτελέσεως εργασιών δομήσεως, εν περιπτώσει ασθενείας ή ετέρου κωλύματος, δικαιούται να ορίζη ο ίδιος και υπό προσωπικήν του ευθύνην προσωρινόν αναπληρωτήν αυτού δι’ εγγράφου κοινοποιήσεως προς τον εκτελούντα τα έργα, όστις ουδεμίαν δύναται να εγείρη δια τούτο αντίρρησιν, εφόσον δεν έχει συμφωνήσει μετά του πρώτου άλλως. ΄Αρθρ.4.-1.Εν τω αρχείω της χορηγούσης τας αδείας εργασιών δομήσεως υπηρεσίας τηρείται βιβλίον, εν ω καταχωρείται εφ’ άπαξ η ιδιόχειρος υπογραφή των αναλαμβανόντων εποπτείαν της εκτελέσεως εργασιών δομήσεως επαγγελματιών. Επίσης τηρείται βιβλίον, εν ω σημειούνται πληροφορίαι περί των προσόντων εκάστου τοιούτου επαγγελματίου (ήτοι εάν είναι εμπειρικός ή επιστήμων και ποίας ειδικότητος, αν κέκτηται απλώς πιστοποιητικά ανωτέρων τεχνικών σπουδών άνευ διπλώματος κλπ.) και η διεύθυνσις αυτού. Οι ενδιαφερόμενοι οφείλουσι να ανακοινώσιν εις την ανωτέρω υπηρεσίαν πάσαν μεταγενεστέραν αλλαγήν της διευθύνσεώς των, αύτη δε δέον να σημειοί την μεταβολήν ταύτην εν τω ως άνω βιβλίω. 2.Εν περιπτώσει εφαρμογής των κατά το άρθρ. 57 του υπ’ όψει Ν.Δ/τος περιορισμών ως προς τους αναλαμβάνοντας την εποπτείαν των έργων, οφείλουσιν ούτοι, ομού μετά της καταχωρήσεως της κατά τα ανωτέρω υπογραφής των, να καταθέσωσι και πιστοποιητικά, εξ ων επισήμως προκύπτουσι τα κατά τα άρθρ. 57 και 58 του εν λόγω Ν.Δ/τος προσόντα επιστημονικής μορφώσεως και εμπειρίας, ως και πιστοποιητικά της ταυτότητός των. Τα πιστοποιητικά ταύτα υπόκεινται εις τον έλεγχον της επί της χορηγήσεως των αδειών προς εκτέλεσιν των έργων δομήσεως υπηρεσίας, ήτις εν τη περιπτώσει ταύτη οφείλει να τηρή εν τω αρχείω ταύτης μητρώον των αναλαμβανόντων την εποπτείαν των έργων, εν ω καταγράφονται τα προσόντα και η δικαιοδοσία εκάστου τούτων. Σελ. 273 Σχέδια Πόλεων 23.Δ.α.5 Άρθρ.5.-1.Η επί της χορηγήσεως των αδειών προς εκτέλεσιν εργασιών δομήσεως αρμοδία υπηρεσία, προ πάσης χορηγήσεως αιτηθείσης τοιαύτης αδείας, οφείλει να ελέγχη, βάσει της κατά το άρθρ. 1 αιτήσεως και της σχετικής δηλώσεως, την ταυτότητα του  αναλαμβάνοντος την εποπτείαν των ανωτέρω εργασιών και την δικαιοδοσίαν αυτού. Εάν ο εκ των κατά τα ανωτέρω βιβλίων έλεγχος δεν θεωρείται επαρκής, η υπηρεσία δύναται να καλή τον εν τη σχετική αιτήσει και δηλώσει φερόμενον ως αναλαμβάνοντα την εποπτείαν, ίνα και αυτοπροσώπως βεβαιοί τούτο. 